smcproject/ml-wiki-sentences huggingface dataset:
ഗർഭവുമായി അവൾ അകലെയുള്ള ഒരു സ്ഥലത്ത് ചെന്നെത്തി.
പിന്നെ പേറ്റുനോവ് അവളെ ഒരു ഈത്തപ്പനയുടെ ചുവട്ടിലെത്തിച്ചു.
അവൾ കേണുകൊണ്ടിരുന്നു: `ഹാ കഷ്ടം!
ഇതിനു മുമ്പുതന്നെ ഞാൻ മരിക്കുകയും എന്റെ പേരും കുറിയും വിസ്മൃതമാവുകയും ചെയ്തിരുന്നെങ്കിൽ!
അപ്പോൾ താഴെനിന്ന് മലക്ക് അവളെ വിളിച്ചറിയിച്ചു: "വ്യസനിക്കാതിരിക്കുക. നിന്റെ നാഥൻ നിനക്കു താഴെ ഒരു അരുവി പ്രവഹിപ്പിച്ചിരിക്കുന്നു. നീ ആ ഈത്തപ്പനയുടെ തടിയൊന്നു കുലുക്കിനോക്കുക. അത് നിനക്ക് പുതിയ ഈത്തപ്പഴം തുടരെ വീഴ്ത്തിത്തരും. അതു തിന്നുകയും കുടിക്കുകയും കൺകുളിർക്കുകയും ചെയ്തുകൊള്ളുക. പിന്നെ വല്ല മനുഷ്യരെയും കാണുകയാണെങ്കിൽ, അവരോടു പറഞ്ഞേക്കുക: ഞാൻ കാരുണികനായ ദൈവത്തിനുവേണ്ടി വ്രതം നേർന്നിരിക്കുകയാണ്. അതിനാൽ ഇന്ന് ആരോടും സംസാരിക്കുന്നതല്ല" .
പിന്നെ ആ ശിശുവിനേയുമെടുത്ത് അവൾ സ്വജനത്തിലേക്കു ചെന്നു.
അവർ പറയാൻ തുടങ്ങി: "ഓ മർയം, നീ മഹാപാപം ചെയ്തുകളഞ്ഞല്ലോ. ഓ ഹാറൂനിന്റെ സോദരീ, നിന്റെ പിതാവ് ദുഷിച്ച മനുഷ്യനായിരുന്നില്ല. മാതാവ് ദുർന്നടത്തക്കാരിയുമായിരുന്നില്ല."
അപ്പോൾ മർയം ശിശുവിനുനേരെ ചൂണ്ടി.
ജനം ചോദിച്ചു: `തൊട്ടിലിൽ കിടക്കുന്ന ശിശുവിനോട് ഞങ്ങൾ സംസാരിക്കുന്നതെങ്ങനെ?
ശിശു പറഞ്ഞു: `ഞാൻ അല്ലാഹുവിന്റെ ദാസനാകുന്നു.
എനിക്കവൻ വേദം നൽകുകയും എന്നെ പ്രവാചകനാക്കുകയും ചെയ്തിരിക്കുന്നു.
എവിടെയായിരിക്കുമ്പോഴും അവൻ എന്നെ അനുഗൃഹീതനുമാക്കിയിരിക്കുന്നു.
ജീവിച്ചിരിക്കുന്നേടത്തോളം കാലം നമസ്കാരവും സകാത്തുമനുഷ്ഠിക്കുവാൻ എന്നോട് അനുശാസിച്ചിരിക്കുന്നു.
അവൻ എന്നെ സ്വമാതാവിനെ നന്നായി പരിചരിക്കുന്നവനുമാക്കിയിരിക്കുന്നു.
എന്നെ ക്രൂരനായ ദുഷ്ടനാക്കിയിട്ടില്ല.
എന്റെ ജനന നാളിലും മരണ നാളിലും ഞാൻ ഉയിർത്തെഴുന്നേൽപിക്കപ്പെടുന്ന നാളിലും എനിക്കു സമാധാനം!
ഇതാകുന്നു മർയമിന്റെ പുത്രൻ ഈസാ.
ഇതാകുന്നു അദ്ദേഹത്തെ സംബന്ധിച്ച് ജനങ്ങൾ സംശയിച്ചുകൊണ്ടിരിക്കുന്ന കാര്യത്തിലുള്ള സത്യപ്രസ്താവന.
പുത്രനെ സ്വീകരിക്കുകയെന്നത് അല്ലാഹുവിന്റെ സ്വഭാവമേയല്ല.
അവൻ പരിശുദ്ധനാകുന്നു.
അവൻ ഒരു കാര്യം തീരുമാനിച്ചാൽ, അതു ഭവിക്കട്ടെ എന്നു പറയുകയേ വേണ്ടൂ, ഉടനെ അതു സംഭവിക്കുന്നു.
ഈസാ പറഞ്ഞിട്ടുണ്ടായിരുന്നു: "അല്ലാഹു എന്റെ നാഥനാകുന്നു. നിങ്ങളുടെയും നാഥനാകുന്നു. അതിനാൽ നിങ്ങൾ അവന്ന് വഴിപ്പെടുവിൻ. ഇതാണ് നേരായ വഴി" .
” അവലംബം ↑ ↑ The Life of Jesus of Nazareth , By Rush Rhees, (BiblioBazaar, LLC, 2008), page 62 ↑ Ruiz, Jean-Pierre.
"Between the Crèche and the Cross: Another Look at the Mother of Jesus in the New Testament."
New Theology Review ; Aug2010, Vol.
23 Issue 3, pp3-4 ↑ Ronald Brownrigg, Canon Brownrigg Who's Who in the New Testament 2001 ISBN 0-415-26036-1 page T-62 ↑ See Matthew 1:18-20 and Luke 1:35 .
↑ സൂറത്ത് മറിയം, 16-19 തഫ്ഹീമുൽ ഖുർആൻ , ഇസ്‌ലാമിക് പബ്ലിഷിങ് ഹൗസ് ↑ സൂറത്ത് മറിയം, 20-26 തഫ്ഹീമുൽ ഖുർആൻ , ഇസ്‌ലാമിക് പബ്ലിഷിങ് ഹൗസ് ↑ സൂറത്ത് മറിയം, 27-33 തഫ്ഹീമുൽ ഖുർആൻ , ഇസ്‌ലാമിക് പബ്ലിഷിങ് ഹൗസ് ↑ സൂറത്ത് മറിയം, 34-37 തഫ്ഹീമുൽ ഖുർആൻ , ഇസ്‌ലാമിക് പബ്ലിഷിങ് ഹൗസ് പുറത്തേക്കുള്ള കണ്ണികൾ
മറിയ (യേശുവിൻറെ അമ്മ) , യഹോവയുടെ സാക്ഷികളുടെ കാഴ്ചപ്പാട്, ശേഖരിച്ചത്13-ഫെബ്രുവരി 2016
എരുമേലി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Erumely_Gramapanchayat
കോട്ടയം ജില്ലയിൽ കാഞ്ഞിരപ്പള്ളി താലൂക്കിൽ കാഞ്ഞിരപ്പള്ളി ബ്ളോക്കിൽ എരുമേലി തെക്ക് വില്ലേജിൽ  ഉൾപ്പെടുന്ന  82.35 ചതുരശ്ര കിലോമീറ്റർ വിസ്തൃതിയുള്ള ഗ്രാമപഞ്ചായത്താണ് എരുമേലി ഗ്രാമപഞ്ചായത്ത് .
അതിരുകൾ കിഴക്ക് - കോരുത്തോട്, ചിറ്റാർ(പത്തനംതിട്ട ജില്ല) പഞ്ചായത്തുകൾ പടിഞ്ഞാറ് - മണിമല, ചിറക്കടവ് പഞ്ചായത്തുകൾ വടക്ക് - കാഞ്ഞിരപ്പള്ളി, പാറത്തോട്, മുണ്ടക്കയം പഞ്ചായത്തുകൾ തെക്ക്‌ - പത്തനംതിട്ട ജില്ലയിലെ ചിറ്റാർ, വെച്ചൂച്ചിറ പഞ്ചായത്തുകൾ വാർഡുകൾ
23 വാർഡുകൾ ഉൾപ്പെട്ടതാണ് എരുമേലി ഗ്രാമപഞ്ചായത്ത്.
പഴയിടം ചേനപ്പാടി കിഴക്കേക്കര ചെറുവള്ളി എസ്റ്റേറ്റ് ഒഴക്കനാട് വാഴക്കാല നേർച്ചപ്പാറ കാരിശ്ശേരി ഇരുമ്പൂന്നിക്കര തുമരുംപാറ പമ്പാവാലി ഏയ്ഞ്ചൽവാലി മൂക്കൻപെട്ടി കണമല ഉമ്മിക്കുപ്പ മുക്കൂട്ടുതറ മുട്ടപ്പള്ളി എലിവാലിക്കര പ്രപ്പോസ് എരുമേലി ടൗൺ പൊരിയന്മല കനകപ്പലം ശ്രീനിപുരം സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് കാഞ്ഞിരപ്പള്ളി വിസ്തീര്ണ്ണം 83.35 ചതുരശ്ര കിലോമീറ്റർ ജനസംഖ്യ 38,908 പുരുഷന്മാർ 19,382 സ്ത്രീകൾ 19,526 ജനസാന്ദ്രത 472 സ്ത്രീ : പുരുഷ അനുപാതം 1007 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/erumelypanchayat/ Archived 2015-01-13 at the Wayback Machine .
ഓൾ ജോളി ഫെല്ലോസ് ദാറ്റ് ഫോളോ ദ പ്ലോ ഇംഗ്ലീഷ് വിലാസം https://ml.wikipedia.org/wiki/All_Jolly_Fellows_that_Follow_the_Plough
പെട്രോൾ ഓടിക്കുന്ന യന്ത്രങ്ങൾക്ക് മുമ്പുള്ള ദിവസങ്ങളിൽ ഒരു ഇംഗ്ലീഷ് ഫാമിലെ കുതിരപ്പടയാളികളുടെ ജോലി ജീവിതത്തെക്കുറിച്ചുള്ള ഒരു ഇംഗ്ലീഷ് നാടോടി ഗാനമാണ് "ഓൾ ജോളി ഫെല്ലോസ് ദാറ്റ് ഫോളോ ദ പ്ലോ" (റൗഡ് 346) അല്ലെങ്കിൽ ദി പ്ലോമാൻസ് സോംഗ് .
പല പരമ്പരാഗത ഗായകരിൽ നിന്നും വകഭേദങ്ങൾ ശേഖരിച്ചിട്ടുണ്ട്.
മിക്കവാറും എല്ലാ ഗായകർക്കും ഇത് അറിയാമെന്ന് സെസിൽ ഷാർപ്പ് നിരീക്ഷിച്ചു.
രണ്ടാമത്തെ ബ്രിട്ടീഷ് നാടോടി നവോത്ഥാനത്തിൽ സ്വാധീനം ചെലുത്തിയ നിരവധി ഗായകർ ഇത് റെക്കോർഡ് ചെയ്തിട്ടുണ്ട്.
പുലർച്ചെ നാല് മണിക്ക് തന്നെയും സഹപ്രവർത്തകരെയും അവരുടെ കർഷകനായ യജമാനൻ ഉണർത്തുന്നത് എങ്ങനെയെന്ന് ആഖ്യാതാവ് വിവരിക്കുന്നു:
Twas early one morning at the break of the day The cocks were all crowing and the farmer did say, 'Come rise my good fellows, come rise with good-will. Your horses want something their bellies to fill', ആദ്യകാല പതിപ്പുകൾ ബ്രോഡ്‌സൈഡുകളും ആദ്യകാല അച്ചടിച്ച പതിപ്പുകളും
ബോഡ്‌ലിയൻ ബ്രോഡ്‌സൈഡ് ശേഖരത്തിൽ ഈ ഗാനത്തിന്റെ 11 ബ്രോഡ്‌സൈഡ് പതിപ്പുകളുണ്ട്, സാധ്യമായ ആദ്യകാല തീയതി 1813 ആണ്.
മിക്കതിനും മുകളിൽ ഉദ്ധരിച്ച ആദ്യ വാക്യം ഇല്ല.
ഇംഗ്ലണ്ടിലെമ്പാടുമുള്ള 20 പ്രസാധകരെയും ഗാനം അച്ചടിച്ച സ്‌കോട്ട്‌ലൻഡിൽ നിന്നുള്ള ഒരാളെയും റൗഡ് ബ്രോഡ്‌സൈഡ് ഇൻഡക്‌സ് പട്ടികപ്പെടുത്തുന്നു.
1874-ലെ വ്യാവസായിക പ്രക്ഷോഭത്തെക്കുറിച്ചുള്ള ഒരു സമകാലിക പുസ്തകത്തിൽ ദേശീയ കാർഷിക തൊഴിലാളി യൂണിയനിലെ അംഗങ്ങൾ ആലപിച്ച മറ്റ് ഗാനങ്ങൾക്കൊപ്പം ഗാനത്തിന്റെ ഒരു പാഠവും ഉൾപ്പെടുത്തിയിട്ടുണ്ട്.
മുണ്ട് ഇംഗ്ലീഷ് വിലാസം https://ml.wikipedia.org/wiki/Mundu
ദക്ഷിണേന്ത്യക്കാരായ പുരുഷന്മാരുടെ ഒരു പ്രധാന വേഷമാണ് മുണ്ട് .
തമിഴിൽ ഇതിന്‌ വേഷ്ടി എന്നാണ്‌ പറയുന്നത്.
പ്രാചീന കാലം മുതൽ കേരളത്തിൽ മുണ്ട് ഉപയോഗിച്ചു വരുന്നു.
മുണ്ട് വേഷമായി സ്വീകരിച്ചവർ പുരുഷന്മാരിൽ 75%-ലേറെയാണ്.
വലിയ ഒരു കഷ്ണം തുണിയാണ് മുണ്ട്.
ഏതാണ്ട് 1.8 മീറ്റർ നീളവും ഒരു മീറ്ററിലധികം വീതിയുമാണു ഇതിനുണ്ടാവുക.
പല തരത്തിലും മുണ്ട് ഉടുക്കാവുന്നതാണ്.
ആദ്യകാലങ്ങളിൽ മുണ്ട് തറ്റുടുക്കുകയാണ് ചെയ്തിരുന്നത്.
എന്നാൽ പിന്നീട് അതിന് പല മാറ്റങ്ങളും സംഭവിച്ചു.
ഇന്ന് സാധാരണയായി മുണ്ട് അരയിൽ ചുറ്റുകയാണ് ചെയ്യാറ്.
കേരളത്തിൽ പ്രധാനവേഷം മുട്ടോളം വരുന്ന മുണ്ടായിരുന്നു എങ്കിലും യൂറോപ്യന്മാരുടെ ആഗമനശേഷവും തീണ്ടൽ തുടങ്ങിയ അനാചാരങ്ങൾ നിലച്ചതിനുശേഷവും അവർണ്ണരായവരും കണങ്കാലോളം നീളമുള്ള മുണ്ട് ഉടുത്തുതുടങ്ങി.
നിറങ്ങൾ പിടിപ്പിച്ച മുണ്ട് കൈലി അഥവാ [[ലുങ്കി പലതരം മുണ്ടുകൾ കൈലിമുണ്ട് കസവുമുണ്ട് പോളിയെസ്റ്റർമുണ്ട് ഖദർമുണ്ട് കാവിമുണ്ട് ഇരട്ട വേഷ്ടി (ഡബിൾ മുണ്ട്) മുണ്ടും നേരിയതും
==ചിത്രശാല മുണ്ട്
Mundu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അകാരണഭീതി വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Phobia
ഒരു വസ്തുവിനോടോ ആളിനോടോ സ്ഥലത്തോടോ സന്ദർഭത്തോടോ ഒരാൾക്ക് തോന്നുന്ന അടിസ്ഥാനരഹിതമായ ഭയമാണ് അകാരണഭീതി (ഇംഗീഷിൽ ഫോബിയ എന്നുപറയുന്നു).
മാനസിക രോഗങ്ങളിൽ ഏറ്റവും കൂടുതലായി കാണപ്പെടുന്നത് അകാരണഭീതിയാണ്.
മനുഷ്യരിൽ 25 ശതമാനം ആളുകളിലും എന്തെങ്കിലും തരം ഫോബിയ കാണപ്പെടുന്നു.
സാധാരണ ഉള്ള ഭയത്തെ ഒരിക്കലും ഫോബിയ എന്നു വിളിക്കാനാവില്ല.
എന്നാൽ പ്രതീക്ഷിക്കാതെ ഒരു സാഹചര്യത്തിൽപ്പെടുകയോ പെട്ടെന്നു് ഒരു വസ്തുവിനെ കാണുകയോ ചെയ്യുമ്പോൾ സംഭവിക്കുന്ന യുക്തിരഹിതമായ തീവ്ര ഭയമാണ് ഫോബിയ.
അപകടകരമായ അവസ്ഥകളിൽ നിന്നും രക്ഷിക്കുവാനുള്ള ശരീരത്തിന്റെ സ്വാഭാവികപ്രവർത്തനമാണ്‌ ഭയം.
എന്നാൽ ഫോബിയ എന്നു വിളിക്കുന്ന അമിതഭയം മൂലം അപകടാവസ്ഥയിൽ ശരീരം തളരുകയും സ്വാഭാവികപ്രവർത്തനമായ ഭയത്തെ ഉൾക്കൊള്ളാനാകാതെ വരുകയും ചെയ്യുന്നു.
നൂറുകണക്കിനു തരം ഫോബിയകൾ കണ്ടുപിടിക്കപ്പെട്ടിട്ടുണ്ടെങ്കിലും ഇവയെല്ലാം അഗോറ ഫോബിയ , സോഷ്യൽ ഫോബിയ , സ്‌പെസിഫിക് ഫോബിയ എന്നിങ്ങനെ മൂന്നു വിഭാഗങ്ങളിൽ ഉൾപ്പെടുന്നു.
ഫോബിയ ലഘുമനോരോഗങ്ങളിൽ (Neurotic Reaction types) ഒന്നാണ്.
ഒബ്സസിവ് കമ്പൽസീവ് (Obsessive compulsive) മനോരോഗത്തോടു ചേർത്ത് ഇതിനെ വർഗീകരിക്കാൻ ചില വിദഗ്ദ്ധർ ശ്രമിച്ചു.
ബ്യൂലർ (1916) തുടങ്ങിയ ഫ്രഞ്ചു മനോരോഗവിദഗ്ദ്ധന്മാർ ഇതിനെ ആശങ്കാമനോരോഗം (Anxiety) ആയി വ്യവഹരിച്ചു.
മേൽപറഞ്ഞ രോഗമുള്ളവർക്കും ഒന്നോ രണ്ടോ തരം അകാരണഭീതി കൂടി ഉണ്ടാവുക സാധാരണമായതിനാൽ ഈ വർഗീകരണത്തിന്റെ അടിസ്ഥാനം മനസ്സിലാക്കാൻ കഴിയും.
പക്ഷേ അകാരണഭീതി മാത്രമുള്ള ധാരാളം രോഗികളുണ്ട് എന്നത് ഒരു വസ്തുതയാകയാൽ അതു വേർതിരിച്ചു പഠിക്കേണ്ടതുണ്ട്.
ആധുനിക മനശ്ശാസ്ത്രജ്ഞന്മാരുടെ ശ്രദ്ധയെ അകാരണഭീതിയിലേക്ക് ആദ്യമായി ആകർഷിച്ചത് 1871-ൽ വെസ്റ്റ്ഫാൽ പ്രസിദ്ധീകരിച്ച ഒരു ലേഖനമാണ്.
വെസ്റ്റ്ഫാലിനു ശേഷം പലരും വിവിധതരം അകാരണഭീതികൾക്കു വിശദീകരണവും പേരും നൽകിയിട്ടുണ്ട്.
സ്റ്റാൻലി ഹാൾ 1914-ൽ 136 തരം അകാരണഭീതികളെപ്പറ്റി പരാമർശിച്ചു.
അഗോറഫോബിയ (Agoraphobia) - വിസ്താരമേറിയ വെളിംപ്രദേശത്തെപ്പറ്റിയുള്ള ഭയം, ക്ളൌസ്ട്രോഫോബിയ-(claustrophobia) ഇടുങ്ങിയതും ഇരുളടഞ്ഞതുമായ സ്ഥലങ്ങളെപ്പറ്റിയുള്ള ഭീതി, അക്രോഫോബിയ (Acrophobia) - ഉയരത്തിലേക്കു കയറുവാനുള്ള ഭയം, മിസോഫോബിയ (Mysophobia) - മാലിന്യഭീതി, സൂഫോബിയ (Zoophobia)- മൃഗങ്ങളെപ്പറ്റിയുള്ള ഭയം, പൈറോഫോബിയ (Pyrophobia)- അഗ്നിഭീതി എന്നിവയെല്ലാം ഹാളിന്റെ വർഗീകരണത്തിലുൾപ്പെടുന്നു.
ഫ്രോയിഡ് ഈ രോഗത്തെ ആങ്സൈറ്റി ഹിസ്റ്റീരിയ (Anxiety hysteria) എന്നു വിളിച്ചു.
ശിശുക്കളുടെ അകാരണഭീതിയെപ്പറ്റിയുള്ള പഠനവും അപഗ്രഥനവും പ്രൌഢവയസ്ക്കരിലെ അകാരണഭയത്തിന്റെ പശ്ചാത്തലത്തിലേക്കു വെളിച്ചം വീശുമെന്ന് അദ്ദേഹം വാദിച്ചു.
ഫ്രോയിഡിന്റെ വിശകലനം
കുതിരയെക്കുറിച്ച് ഹാൻസ് എന്ന ബാലനുണ്ടായ അകാരണഭീതിയെ ഫ്രോയിഡ് വിശകലനം ചെയ്തു.
ഹാൻസ് സ്വന്തം അമ്മയിൽ അനുരക്തനായിരുന്നെന്നും തന്മൂലം എതിരാളിയായ അച്ഛനോട് വെറുപ്പു പുലർത്തിയിരുന്നെന്നും  അദ്ദേഹം പറയുന്നു.
അമ്മയുടെ മേലുള്ള ആഗ്രഹം അച്ഛനുമായുള്ള സ്നേഹബന്ധത്തിൽ സംഘട്ടനമുണ്ടാക്കി.
ഈ സംഘട്ടനം അവനിൽ ഉളവാക്കിയ ആക്രമണാസക്തി, അച്ഛൻ അവന്റെ ലിംഗം ഛേദിച്ചുകളയുമോ എന്നൊരു ഭയം ജനിപ്പിച്ചു.
അമ്മയോടുള്ള സ്നേഹവും അച്ഛനോടുള്ള വെറുപ്പും അബോധമനസ്സിലേക്കു താഴ്ന്നിറങ്ങി (Repression)യതോടുകൂടി അച്ഛനോടു തോന്നിയിരുന്ന വെറുപ്പും ഭയവും മുമ്പ് കുതിരയോടുതോന്നിയിരുന്ന ഭയത്തിലേക്ക് (തന്റെ ലിംഗം കുതിര കടിച്ചെടുത്തുകളയുമെന്ന് അവൻ നേരത്തെ ഭയപ്പെട്ടിരുന്നു.) ആദേശം ചെയ്യപ്പെട്ടു.
ഒരാളോടോ, ഒരു വസ്തുവിനോടോ തോന്നുന്ന വികാരം മറ്റൊരാളിലോ വസ്തുവിലോ ആരോപിക്കുന്ന മനസ്സിന്റെ പ്രതിരോധ (Defence mechanism) തന്ത്രമനുസരിച്ച് കുതിരയോടുള്ള അകാരണഭീതി പ്രബലമായിത്തീർന്നു.
ഈ അകാരണഭീതി ഉണ്ടായതിന് മാനസികാദേശം (Displace -ment), പശ്ചാദ്ഗമനം (Regression)വിപര്യയം (Reversal ഞല്ലൃമെഹ) എന്നീ മൂന്നു മാനസിക പ്രതിരോധതന്ത്രങ്ങൾ അവന്റെ ഉപബോധമനസ്സിൽ പ്രവർത്തിച്ചതായി ഫ്രോയിഡ് കരുതുന്നു.
ഉപബോധമനസ്സിലേക്ക് പൂഴ്ത്തപ്പെടുന്ന അസന്തുഷ്ടവും അപ്രകാശിതവുമായ ആശകളും അഭിനിവേശങ്ങളും ബോധമനസ്സിലേക്ക് കടന്നുവരുവാൻ മാനസികാദേശം എന്ന പ്രതിരോധപ്രക്രിയയിലൂടെ അഹന്ത (ലഴീ) നടത്തുന്ന ശ്രമമാണ് എല്ലാ അകാരണഭീതിയുടെയും പിന്നിൽ വർത്തിക്കുന്നതെന്ന് ഫ്രോയിഡ് പ്രസ്താവിക്കുന്നു.
ഇവ സാധാരണ പെരുമാറ്റത്തെ തടയുകയോ അമിതമായി നിയന്ത്രിക്കുകയോ ചെയ്യുന്നു.
പ്രൌഢവയസ്കരുടെ അകാരണഭീതിയുടെ പിന്നിലെ അസന്തുഷ്ടമായ ആശകൾ പലപ്പോഴും അക്രമപരവും ലൈംഗികവുമാകാം.
പക്ഷേ അവിടെ ലൈംഗികതയ്ക്ക് മുഖ്യസ്ഥാനമുണ്ട്.
അവ മിക്കവാറും ബാല്യകാലത്തെ ആഗ്രഹങ്ങളുടെ പരിഷ്കരിച്ച പതിപ്പായിരിക്കാം.
വസ്തുതകളെ വളച്ചൊടിച്ച് അഹന്തയ്ക്കു സംതൃപ്തി നൽകി ബോധമനസ്സിൽ പ്രവേശിക്കുന്നതിന് മാനസികാദേശ പ്രതിരോധം വളരെയേറെ പ്രയോജനകരമാണെങ്കിലും പശ്ചാദ്ഗമനം, വിപര്യയം, സാത്മീകരണം (Identification) എന്നീ മാനസികപ്രതിരോധതന്ത്രങ്ങൾ വസ്തുതകളെ വളച്ചൊടിക്കുകയും വികൃതമാക്കുകയും ചെയ്യുന്നു.
ഉപബോധമനസ്സിൽ ആണ്ടുപോയ ഒരുവന്റെ അസംതൃപ്തമായ അഭിലാഷങ്ങൾ ബോധമനസ്സിലേക്ക് കടന്നുവരുവാനുള്ള ഒരു കുറുക്കുവഴിയാണ് അകാരണഭീതി എന്നു പറയാം.
സ്വപ്നഭയം
സ്വപ്നംപോലെ അകാരണഭീതിയുടെ പ്രകൃതവും പ്രതിജനഭിന്നമായിരിക്കും.
ആവർത്തിക്കപ്പെടുന്ന ചില സ്വപ്നങ്ങൾക്കു പ്രത്യേകം ചില അർത്ഥമുള്ളതുപോലെ വിവിധതരം അകാരണഭീതികൾക്കും അബോധപൂർവമായ ചില സാമാന്യാർഥങ്ങൾ രോഗികൾ കല്പിക്കാറുണ്ടെന്ന് മാനസികാപഗ്രഥനവിദഗ്ദ്ധന്മാർ (Psychoanalysts) മനസ്സിലാക്കി.
അഗോറാഫോബിയാ ഉള്ള ആളിന് അയാൾ ഭയപ്പെടുന്ന വീഥികൾ ലൈംഗികകർമങ്ങൾക്ക് സൌകര്യം ലഭിക്കുന്ന സ്ഥലങ്ങളായി അബോധധാരണകൾ ഉണ്ടായിരിക്കും.
പാലം കടക്കാൻ ഭയപ്പെടുന്ന വനിത പ്രസവിക്കാൻ ഭയപ്പെടുന്നു.
പൊതുനിരത്തിലോ മറ്റെവിടെയെങ്കിലുമോ വീണുപോകുമെന്ന് ഭീതി തോന്നുന്ന സ്ത്രീ 'ലൈംഗികമായ വീഴ്ചയെ' ആലങ്കാരികഭാഷയിൽ പ്രകടിപ്പിക്കുകയാണ്.
ക്ളൌസ്ട്രോഫോബിയയുള്ളവർക്ക് ജീവനോടുകൂടി കുഴിച്ചുമൂടപ്പെടുമോ എന്ന് അബോധഭയമുണ്ടായിരിക്കാം.
ഒറ്റയ്ക്ക് ഇരിക്കാൻ ഭയമുള്ളവർ അത്തരം സന്ദർഭത്തിൽ സ്വയംഭോഗം ചെയ്യാൻ പ്രേരിതരായി പോകുമെന്ന് ഭയപ്പെടുന്നുണ്ടാവാം.
ഭ്രാന്തുവരുമോ എന്ന അകാരണഭീതി ഉള്ളവർ സ്വയംഭോഗത്തെയോ ലിംഗഛേദനത്തെയോ ആഗ്രഹിക്കുന്നവരായിരിക്കാം.
ചിലന്തിയെ ഭയപ്പെടുന്നത് സ്ത്രീയുടെ ലൈംഗികാവയവങ്ങളോടുള്ള ഭയം നിമിത്തമാകാം.
ചിത്രശലഭങ്ങൾ സുന്ദരികളായ സ്ത്രീകളെ പ്രതിനിധാനം ചെയ്യുന്നു.
ചെറിയ ചീവീടുകളും ഇഴജന്തുക്കളും ചെറിയ കുട്ടികളുടെ ലിംഗത്തെ പ്രതിനിധാനം ചെയ്യുന്നു.
പൊതുവേ ഈ അബോധപ്രേരണകൾ ശിക്ഷയുടെയും (punishment) പ്രലോഭനങ്ങളുടെയും (Temptation) രൂപത്തിലായിരിക്കും ഒരുവന് അനുഭവപ്പെടുന്നത്.
വിവിധതരം അകാരണഭീതികൾ ഒരുവനിൽ ഉടലെടുക്കുന്നത് മിക്കപ്പോഴും അയാളുടെ മുൻകാലചരിത്രത്തെയും വിവിധ വസ്തുക്കളോടും സന്ദർഭങ്ങളോടുമുള്ള മനോഭാവത്തെയും ആശ്രയിച്ചായിരിക്കും.
ശിശുക്കളിൽ
ശിശുക്കൾക്കു പല കാര്യങ്ങളെയും പറ്റി നിരാസ്പദഭീതി ഉണ്ടാകാം.
കൂടുതൽ അറിവും അനുഭവങ്ങളും ഉണ്ടാകുന്തോറും ഭയം ക്രമേണ ഇല്ലാതാകുന്നു.
ഭയപ്പെടേണ്ടതും ഭയപ്പെടേണ്ടാത്തതുമായ വസ്തുക്കളെയും സന്ദർഭങ്ങളെയും പറ്റി അവർ മനസ്സിലാക്കുകയും അതനുസരിച്ച് പ്രവർത്തിക്കുകയും ചെയ്യുന്നു.
ഈ വസ്തുതയുടെ പശ്ചാത്തലത്തിൽ ശിശുസഹജമായ ഭയം സ്വാഭാവികമാണെന്നും അത് ഒരു പ്രൌഢവയസ്കനിൽ കണ്ടാൽ അസ്വാഭാവികമാണെന്നും തന്മൂലം ലഘുമനോരോഗമാണെന്നും കണക്കാക്കാം.
അകാരണഭീതിയുള്ള ആളിന് ഭയജനകമായ വസ്തുവോ, സന്ദർഭമോ, വ്യക്തിയോ, സാധാരണഗതിയിൽ ഭയഹേതുകമല്ലെന്ന് അറിയാമെങ്കിലും അയാൾക്ക് അവയെ ഭയപ്പെടാതിരിക്കാൻ കഴിയുകയില്ല.
ഈ വൈരുദ്ധ്യം മനസ്സിലാക്കിയിട്ടുണ്ടെങ്കിലും അപകടശങ്കയ്ക്കടിപ്പെട്ടുപോകുന്ന അയാൾ സ്വന്തം അകാരണഭീതിയെ ന്യായീകരിക്കാൻ ശ്രമിക്കാറുണ്ട്.
അവലംബം പുറത്തേക്കുള്ള  കണികൾ http://imagesrvr.epnet.com/embimages/pdh2/pap/pap212214.pdf http://phobialist.com/#M- THE PHOBIA LIST http://kidshealth.org/kid/feeling/emotion/phobias.html http://helpguide.org/mental/phobia_symptoms_types_treatment.htm Archived 2012-02-07 at the Wayback Machine .
http://www.medicinenet.com/phobias/article.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകാരണഭീതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വേലൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Velur_Gramapanchayat
തൃശ്ശൂർ ജില്ലയിലെ കുന്നംകുളം താലൂക്കിൽ ചൊവ്വന്നൂർ ബ്ലോക്കിലാണ് 28.32 ചതുരശ്രകിലോമീറ്റർ വിസ്തൃതിയുള്ള വേലൂർ ഗ്രാമപഞ്ചായത്ത് സ്ഥിതി ചെയ്യുന്നത്.
ഈ പഞ്ചായത്ത് 1936 -ൽ ആണ് നിലവിൽ വന്നത്.
ഇപ്പോൾ  ഈ ഗ്രാമപഞ്ചായത്തിന് 17 വാർഡുകളാണുള്ളത്.
ഇന്ത്യയിലെ ആദ്യ കമ്പ്യൂട്ടർ സാക്ഷര ഗ്രാമമായ തയ്യൂർ വേലൂർ ഗ്രാമപഞ്ചായത്തിന്റെ ഭാഗമാണ്.
അതിരുകൾ കിഴക്ക് - എരുമപ്പെട്ടി , അവണൂർ പഞ്ചായത്തുകളും വടക്കാഞ്ചേരി നഗരസഭയും പടിഞ്ഞാറ് - ചൂണ്ടൽ , കടങ്ങോട് പഞ്ചായത്തുകൾ തെക്ക്‌ - കൈപ്പറമ്പ് , അവണൂർ പഞ്ചായത്തുകൾ വടക്ക് - കടങ്ങോട്, എരുമപ്പെട്ടി പഞ്ചായത്തുകൾ വാർഡുകൾ പാത്രമംഗലം വെള്ളാറ്റഞ്ഞൂർ വടക്ക്‌ തയ്യൂർ പഴവൂർ കോടശ്ശേരി വെങ്ങിലശ്ശേരി കിഴക്ക് അർണ്ണോസ് നഗർ കുട്ടംകുളം കിരാലൂർ കുറുമാൽ പടിഞ്ഞാറ്‌ കുറുമാൽ കിഴക്ക്‌ വെങ്ങിലശ്ശേരി പടിഞ്ഞാറ്‌ വെള്ളാറ്റഞ്ഞൂർ തെക്ക് വേലൂർ തലക്കോട്ടുകര ഈസ്റ്റ്‌ തണ്ടിലം പുലിയന്നൂർ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് ചൊവ്വന്നൂർ വിസ്തീർണ്ണം 28.32ചതുരശ്ര കിലോമീറ്റർ ജനസംഖ്യ 22,155 പുരുഷന്മാർ 10,456 സ്ത്രീകൾ 11,699 ജനസാന്ദ്രത 782 സ്ത്രീ : പുരുഷ അനുപാതം 1118 സാക്ഷരത 90.15% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/velurpanchayat Archived 2011-10-09 at the Wayback Machine .
Herpetophobia ഈ ലേഖനം അകാരണഭീതി എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
പാമ്പുകളോടും മറ്റ് ഉരഗങ്ങളോടും ( പഴുതാര, തേരട്ട, മണ്ണിര എന്നിവ) തോന്നുന്ന ഭയം ആണ് ഹെർപെറ്റോഫോബിയ.
സവിശേഷ ദിനങ്ങൾ ഇംഗ്ലീഷ് വിലാസം https://ml.wikipedia.org/wiki/List_of_awareness_days
ദേശീയ - അന്തർദ്ദേശീയ പ്രാധാന്യമുള്ള നിരവധി പ്രധാന ദിവസങ്ങൾ ഉണ്ട്.
ജൂലൈ 5 വൈക്കം മുഹമ്മദ് ബഷീർ ദിനം (ചരമ ദിനം)
ജൂലൈ 5 ലോക ബാറ്റ്മിന്റൽ ദിനം
ജൂലൈ 5 ക്‌ളോണിങ്ങിലൂടെ ഡോളി എന്ന ആടിനെ സൃഷ്ടിച്ച ദിനം 8 - പെരുമൺ ദുരന്ത ദിനം ജൂലൈ 11 - ലോകജനസംഖ്യാ ദിനം ജൂലൈ 15 - ലോക യുവ ശേഷി ദിനം ഉണ്ണികൃഷ്ണൻ പുതൂർ , സാഹിത്യകാരൻ ജന്മദിനം.
ജൂലൈ 16 - ദേശീയ സ്കൂൾ സുരക്ഷാ ദിനം 1981 ഇന്ത്യ ന്യൂക്ലിയർ ടെസ്റ്റ് നടത്തി.
സൂപ്രീം കോടതി സ്ത്രീധനം നിരോധിച്ചു.
ഹിന്ദു വിധവ പുനർ വിവാഹ നിയമം അംഗീകരിച്ചു.
ബ്രിട്ടന്റെ ഉല്പന്നങ്ങൾ ബഹിഷ്ക്കരണ ആഹ്വാനം.
1954 മാഹിയിലെ ഫ്രഞ്ച് ഭരണം അവസാനിച്ചു.
ജൂലൈ 18 കേരള മുൻ മുഖ്യമന്ത്രി ഉമ്മൻ ചാണ്ടിയുടെ ചരമദിനം.
നെൽസൻ മണ്ടേല ദിനം 21.
ചാന്ദ്ര ദിനം ജൂലൈ 26 - കാർഗിൽ വിജയദിനം ജൂലൈ 27 A P J. അബ്ദുൽ കലാമിന്റെ (മുൻ ഇന്ത്യൻ പ്രസിഡണ്ട്, മിസൈൽ മാൻ ഓഫ് ഇന്ത്യ) ചരമദിനം.
ഗായിക കെ എസ് ചിത്രയുടെ ജന്മദിനം.
ലോക പ്രകൃതി സംരക്ഷണ ദിനം July 29.
അന്താരാഷ്ട്ര കടുവ ദിനം .
ലോക ഹൈപ്പെെറ്റൈറ്റിസ് ദിനം.
കവി ബാലചന്ദ്രൻ ചുള്ളിക്കാടിന്റെ ജന്മദിനം.
ജൂലൈ 30 യൂത്ത് ലീഗ് ദിനം ഭാഷാ സമര അനുസ്മരണ ദിനം സിനിമാ സംവിധായകൻ ഭരതൻ , ചരമദിനം.
ജൂലൈ 31.
ഗായകൻ മുഹമ്മദ്  റഫി ചരമദിനം വക്കം പുരുഷോത്തമന്റെ ചരമദിനം ആഗസ്റ്റ് ആഗസ്റ്റ് 1.
പാണക്കാട് സയ്യിദ് ഹൈദരലി ശിഹാബ് തങ്ങൾ ചരമദിനം അന്താരാഷ്ട്ര സ്കൗട്ട്സ് ആന്റ് ഗൈഡ്സ് "സ്കാർഫ് ദിനം" ബാല ഗംഗാധര തിലകൻ ചരമദിനം ഗാന്ധിജി നിസ്സഹകരണ പ്രസ്ഥാനം 1920  ൽ തുടങ്ങി ബ്രിട്ടീഷ് ഭരണത്തിൽ അടിമത്വം 1834 ൽ നിരോധിച്ചു 1914, ലോകമഹായുദ്ധം 1, റഷ്യക്കും ജർമ്മനിക്കുമിടയിൽ ആരംഭിച്ചു ആഗസ്റ്റ് 3 - ദേശീയ ഹൃദയശസ്ത്രക്രിയാദിനം കവി പി എൻ ഗോപീകൃഷ്ണന് കവിതയിൽ ശക്തി അവാർഡ് 2023 ആഗസ്റ്റ് 4 ഗായകൻ കിഷോർ കുമാർ ജന്മദിനം,1929 ബറക് ഒബാമ ജന്മദിനം 1961 1956.
അപ്സം , ഇന്ത്യയുടെ ആദ്യത്തെ ന്യൂക്ലിയർ റിസർച്ച് റിയാക്ടർ തുടങ്ങി.
ആഗസ്റ്റ് ആദ്യ ഞായർ - അന്തർദ്ദേശീയ സൗഹൃദദിനം ആഗസ്റ്റ് 6 - ഹിരോഷിമാ ദിനം തെലുങ്ക് വിപ്ലവ കവി ഗദ്ദർ അന്തരിച്ചു.
ആഗസ്റ്റ് 7.
ദേശീയ കൈത്തറി കരകൗശല ദിനം രബീന്ദ്ര നാഥ ടാഗോർ ചരമ ദിനം ഇന്ത്യൻ നാഷനൽ കോൺഗ്രസ് സ്വദേശി പ്രസ്ഥാനം ആഹ്വാനം ചെയ്തു.
2020 കരിപ്പൂർ വിമാനത്താവളത്തിൽ അപകടം , 21 മരണം.
ആഗസ്റ്റ് 8 - ലോക വയോജനദിനം ആഗസ്റ്റ് 8.
മലയാള ചലചിത്ര സംവിധായകൻ , മിമിക്രി കലാകാരൻ സിദ്ദിക്ക് അന്തരിച്ചു.
ആഗസ്റ്റ് 9 - ക്വിറ്റ് ഇന്ത്യാ ദിനം ആഗസ്റ്റ് 9 - നാഗസാക്കി ദിനം National Rice pudding day World Indigenous Day Int'l Book lovers day ആഗസ്റ്റ് 10 ലോക സിംഹ ദിനം ലോക ബയോ ഡീസൽ ദിനം ഫൂലൻ ദേവി ജന്മദിനം, 1963.
ആഗസ്റ്റ് 12 - ലോക യുവജന ദിനം ലോക ഗജ ദിനം 1877, തോമസ് ആൽവാ എഡിസൻ ടെലിഫോൺ അവതരിപ്പിച്ചു.
1919, വിക്രം സാരാ ഭായ് ജന്മ ദിനം.
1997, ഗുൽഷൻ കുമാർ ചരമ ദിനം വിളയിൽ ഫസീല, ഗായിക, ചരമദിനം.
ആഗസ്റ്റ് 15 - ഇന്ത്യൻ സ്വാതന്ത്ര്യദിനം ആഗസ്റ്റ് 18: നേതാജി സുഭാഷ് ചന്ദ്രബോസ് തായ് വാനിൽ വിമാന അപകടത്തിൽ മരിച്ചു.
ജന്മദിനം, വിജയ ലക്ഷ്മി പണ്ഡിറ്റ് (1900),  ഗുൽസാർ (1934), നിർമല സീതാ രാമൻ(1959).
ആഗസ്റ്റ് 20 - ദേശീയ സദ്ഭാവനാ ദിനം ആഗസ്റ്റ് 21,  ലോക മുതിർന്ന പൗര ദിനം ലോക ഫാഷൻ ദിനം ആഗസ്റ്റ്21- സുവിത്ത് ദിനം ആഗസ്റ്റ് 22 - സംസ്കൃതദിനം ആഗസ്റ്റ് 23, ഇന്ത്യൻ ചന്ദ്രദൗത്യം വൻ വിജയം.
ചാന്ദ്രയാൻ സുരക്ഷിതമായി ചന്ദ്രനിലിറങ്ങി.
ദക്ഷിണ ധ്രുവത്തിൽ പേടകം ഇറക്കുന്ന ലോകത്തിലെ ആദ്യ രാജ്യമായി ഇന്ത്യ.
കവിയും സാംസ്കാരിക നായകനുമായിരുന്ന കെ. അയ്യപ്പ പണിക്കരുടെ ചരമ ദിനം.
ആഗസ്റ്റ് 27,  ലോക ഗുസ്തി ദിനം ആഗസ്റ്റ് 29 - കായികദിനം (ഇന്ത്യ) സെപ്തംബർ സെപ്തംബർ 2 - ലോക നാളീകേരദിനം സെപ്തംബർ 4 - അന്തർദേശീയ പിങ്ക് ഹിജാബ് ദിനം സെപ്തംബർ 5 - അദ്ധ്യാപകദിനം സെപ്തംബർ 8 - ലോക സാക്ഷരതാ ദിനം സെപ്റ്റംബർ 9.
അന്താരാഷ്ട്ര " പ്രഥമ ശുശ്രൂഷാ ബോധവത്ക്കരണദിനം " സെപ്തംബർ 10 - ലോക സൂയിസൈഡ് പ്രിവൻഷൻ ദിനം ശാസ്ത്ര സാഹിത്യ പരിഷത്ത് സ്ഥാപക ദിനം 11.
വിനോഭ ഭാവെ,  (ബ്രിട്ടീഷ്കാർക്കെതിരെ ആദ്യ ഇന്ത്യൻ സത്യാഗ്രഹി,) ജന്മദിനം1895.
സ്വാമി വിവേകാനന്ദൻ ചിക്കാഗോ പ്രസംഗം1893.
വേൾഡ് ട്രേഡ് സെന്റർ അറ്റാക്ക 2001.
സെപ്തംബർ 14 - ഹിന്ദിദിനം സെപ്തംബർ 15 - എഞ്ചിനിയേഴ്സ് ദിനം സെപ്തംബർ 16 - ഓസോൺദിനം സെപ്തംബർ 18 - ലോക മുളദിനം സെപ്തംബർ 21 - അൾഷിമേഴ്സ് ദിനം സെപ്തംബർ 21 - ലോകസമാധാനദിനം സെപ്തംബർ 25 - സാമൂഹ്യനീതി ദിനം സെപ്തംബർ 22 - റോസ് ദിനം സെപ്തംബർ 22 - ശ്രീനാരായണ ഗുരു സമാധി ദിനം സെപ്തംബർ 26 - ദേശീയ ബധിരദിനം സെപ്തംബർ 27 - ലോകവിനോദസഞ്ചാരദിനം ഒക്ടോബർ ഒക്ടോബർ 1 - ലോക വൃദ്ധദിനം ഒക്ടോബർ 1 - ലോക പച്ചക്കറി ദിനം ഒക്ടോബർ 1 - ദേശീയ രക്തദാന ദിനം ഒക്ടോബർ 2 - അന്താരാഷ്ട്ര അഹിംസാദിനം ഒക്ടോബർ 2 - ദേശീയ സേവനദിനം ഒക്ടോബർ 3 - ലോകപ്രകൃതി ദിനം ഒക്ടോബർ 3 - ലോകആവാസ ദിനം ഒക്ടോബർ 4 - ലോകമൃഗക്ഷേമദിനം ഒക്ടോബർ 5 - ലോകഅധ്യാപക ദിനം ഒക്ടോബർ 6 - ലോകഭക്ഷ്യസുരക്ഷാ ദിനം ഒക്ടോബർ 6 - ലോകവന്യജീവി ദിനം ഒക്ടോബർ 8 - ദേശീയ വ്യോമസേനാ ദിനം ഒക്ടോബർ 9 - ലോക തപാൽ ദിനം ഒക്ടോബർ 10 - ദേശീയ തപാൽ ദിനം ഒക്ടോബർ 10 - ലോക മാനസികാരോഗ്യദിനം ഒക്ടോബർ 12 - ലോകകാഴ്ചാ ദിനം ഒക്ട
ോബർ 13 - ലോക കലാമിറ്റി നിയന്ത്രണ ദിനം ഒക്ടോബർ 13 - സംസ്ഥാന കായിക ദിനം ഒക്ടോബർ 14 - ലോക സൗഖ്യ ദിനം ഒക്ടോബർ 14 - വേൾഡ് സ്റ്റാന്റേർഡ് ദിനം ഒക്ടോബർ 15 - ലോക വെള്ളച്ചൂരൽ ദിനം ഒക്ടോബർ 15 - അന്ധ ദിനം ഒക്ടോബർ 15 - ഹാൻഡ് വാഷിംഗ് ദിനം ഒക്ടോബർ 16 - ലോക ഭക്ഷ്യദിനം ഒക്ടോബർ 17 - ദാരിദ്ര്യനിർമ്മാർജ്ജന ദിനം ഒക്ടോബർ 24 - ഐക്യരാഷ്ട്ര ദിനം ഒക്ടോബർ 28 - അന്താരാഷ്ട്ര ആനിമേഷൻ ദിനം ഒക്ടോബർ 30 - ലോക സമ്പാദ്യ ദിനം ഒക്ടോബർ 31 - ലോക പുനരർപ്പണ ദിനം നവംബർ നവംബർ 1 - കേരളപ്പിറവി ദിനം നവംബർ 5 - സുനാമി ബോധവൽക്കരണ ദിനം നവംബർ 9 - ദേശീയ നിയമസേവനദിനം നവംബർ 10 - ദേശീയ ഗതാഗതദിനം നവംബർ 11 - ദേശീയ വിദ്യാഭ്യാസദിനം നവംബർ 12 - ദേശീയ പക്ഷി നിരീക്ഷണദിനം നവംബർ 14 - ദേശീയ ശിശുദിനം നവംബർ 14 - ലോക പ്രമേഹദിനം നവംബർ 19 - ലോക ടോയ്‌ലറ്റ് ദിനം നവംബർ 19 - പുരുഷദിനം നവംബർ 19 - പൗരാവകാശദിനം നവംബർ 20 - ലോക ഫിലോസഫി ദിനം നവംബർ 21 - ലോക ടെലിവിഷൻ ദിനം നവംബർ 24 - എൻ.സി.സി. ദിനം നവംബർ 25 - ലോക പരിസ്ഥിതി സംരക്ഷണദിനം നവംബർ 26 - സ്ത്രീധനവിരുദ്ധ ദിനം നവംബർ 26 - ദേശീയ നിയമ ദിനം നവംബർ 30 - പഴശ്ശിരാജാ ചരമദിനം, ലോക കമ്പ്യൂട്ടർ സുരക്ഷാദിനം ഡിസംബർ ഡിസംബർ 1 - ലോക എയിഡ്സ് ദിനം ഡിസംബർ 2 - ലോക കമ്പ്യൂട്ടർ സാക്ഷരതാ ദിനം ഡിസംബർ 3 - ഭോപ്പാൽ ദുരന്ത ദിനം ഡിസംബർ 3 - ലോക വികലാംഗദിനം ഡിസംബർ 4 - ദേശീയ നാവികദിനം ഡിസംബർ 5 - മാതൃസുരക്ഷാ ദിനം ഡിസംബർ 6.
ഡോക്ടർ അംബേദ്ക്കർ ചരമദിനം ഡിസംബർ 7 - ദേശീയ സായുധസേനാ പതാക ദിനം ഡിസംബർ 10 - ലോക മനുഷ്യാവകാശ ദിനം ഡിസംബർ 11 - പർവ്വത ദിനം ഡിസംബർ 12 - മാർക്കോണി ദിനം ഡിസംബർ 16 - ദേശീയ വിജയ ദിനം ഡിസംബർ 18 - ദേശീയ ന്യൂനപക്ഷാവകാശ ദിനം ഡിസംബർ 18 - അന്താരാഷ്ട്ര അറബി ഭാഷാ ദിനം ഡിസംബർ 20 : അന്താരാഷ്ട്ര മനുഷ്യ ഐക്യദാർഢ്യ ദിനം  , Int'l Human solidarity day ഡിസംബർ 21 : മലയാളം വിക്കി 2002 ൽ ആരംഭിച്ചു.
പദപ്രശ്ന ദിനം വർണ്ണ വിവേചന വിരുദ്ധ ബിൽ യു എൻ അവതരിപ്പിച്ചു സമഗ്ര കാർഷിക ബന്ധ ബിൽ കെ. ആർ ഗൗരിയമ്മ അവതരിപ്പിച്ച .
23 - ദേശീയ കർഷക ദിനം ഡിസംബർ 24 - ദേശീയ ഉപഭോക്തൃ ദിനം അവലംബം ↑ Archived 2021-02-28 at the Wayback Machine .
| http://psctulsi.antechsolutions.co.in Archived 2017-03-02 at the Wayback Machine .
↑ World Music Day ↑
പി.എ. സോളമൻ
കമ്മ്യൂണിസ്റ്റ് പാർട്ടിയുടെ മുതിർന്ന നേതാവും കേരളത്തിലെ മുൻ എം.പി.യുമായിരുന്നു പി.എ.സോളമൻ .
കമ്മ്യൂണിസ്റ്റ് പാർട്ടിയുടെ ആദ്യകാല നേതാവാണ്.
കൊല്ലം ജില്ലയിൽ കമ്മ്യൂണിസ്റ്റ് പാർട്ടി കെട്ടിപ്പടുക്കുന്നതിൽ നിർണ്ണായകപങ്ക് വഹിച്ചു.
ആലപ്പുഴ ചേർത്തല പനച്ചിക്കൽ ആൻഡ്രൂസിന്റെയും കത്രീനാമ്മയുടെയും മകനായാണ് ജനനം.
പതിന്നാലാം വയസ്സിൽത്തന്നെ കയർ തൊഴിലാളിയായി സംഘടനാരംഗത്തു വന്നു.
പുന്നപ്ര-വയലാർ സമരത്തിൽ പങ്കെടുത്ത് ജയിൽവാസം അനുഷ്ഠിച്ചിട്ടുണ്ട്.
1958 മുതൽ 64 വരെ രാജ്യസഭാ എം.പി. ആയിരുന്നു.
1958 ൽ ആണ് പി.എ.സോളമൻ കേരളത്തിൽനിന്ന് രാജ്യസഭാംഗമായത്.
അക്കാലത്ത് കമ്മ്യൂണിസ്റ്റുക്കാർക്ക് സർക്കാർജോലി നിഷേധിച്ചിരുന്നു പ്രത്യേകിച്ച് കേന്ദ്രസർവ്വീസിലും പട്ടാളത്തിലും.
കമ്മ്യൂണിസ്റ്റ്കാർക്ക് സർക്കാർജോലി നൽകേണ്ടതില്ലെന്ന രഹസ്യസർക്കുലർ ജവാഹർലാൽ നെഹ്‌റുവിന്റെ ശ്രദ്ധയിൽപ്പെടുത്തിയത് സോളമൻ ആയിരുന്നു.
ജനാധിപത്യ വിരുദ്ധമായ ആ സർക്കുലർ പിൻവലിക്കാൻ നെഹ്‌റു ഉത്തരവിട്ടു.
മലയാറ്റൂർ രാമകൃഷ്ണന് പിൽക്കാലത്ത് ഐ.എ.എസ്സിൽ പ്രവേശനം ലഭിച്ചത് അതിന്റെ അടിസ്ഥാനത്തിലാണ്.
രാജ്യസഭാംഗം ആയിരുന്നപ്പോൾ 'ഇരുമ്പ് ഇന്ത്യ' എന്നൊരു പുസ്തകം എഴുതിയിട്ടുണ്ട്.
കുറേക്കാലം ജനയുഗത്തിന്റെ പത്രാധിപ സമിതിയിലും പ്രവർത്തിച്ചിരുന്നു.
നിരവധി പുസ്തകങ്ങളും അദ്ദേഹം രചിച്ചിട്ടുണ്ട്.  'അത്തിമരത്തിനും മുക്തി' എന്ന പുസ്തകം അവസാനമായി രചിച്ചു.
20-ാമത്തെ വയസ്സിലാണ് കേരളത്തിലെ ആദ്യത്തെ ട്രേഡ് യൂണിയനായ തിരുവിതാംകൂർ ലേബർ അസോസിയേഷന്റെ മാനേജിങ് കമ്മിറ്റി അംഗമായത്.
പോലീസിന്റെ ക്രൂരമർദ്ദനങ്ങൾക്ക് പലതവണ അദ്ദേഹം വിധേയനായിട്ടുണ്ട്.
1939ൽ അദ്ദേഹം ആലപ്പുഴയിൽ കമ്മ്യൂണിസ്റ്റ് പാർട്ടിയുടെ ആദ്യത്തെ യൂണിറ്റ് സെക്രട്ടറിയായി.
പുന്നപ്ര-വയലാർ സമരത്തെത്തുടർന്ന് ഒന്നരക്കൊല്ലത്തിലധികം ആലപ്പുഴ സബ് ജയിലിൽ വി.എസ്.അച്യുതാനന്ദനൊപ്പം ശിക്ഷ അനുഭവിച്ചു.
സോളമൻ ആശാൻ പാർട്ടി പിളർന്നപ്പോൾ സി.പി.ഐ.യിൽ തുടർന്നു.
2010-ൽ 93ാം വയസ്സിൽ അന്തരിച്ചു.
പുറമേയ്ക്കുള്ള കണ്ണികൾ http://www.mathrubhumi.com/online/malayalam/news/story/667262/2010-12-10/kerala Archived 2011-01-20 at the Wayback Machine .
http://www.janayugomonline.com/php/newsDetails.php?nid=77620%5Bപ്രവർത്തിക്കാത്ത+കണ്ണി%5D http://164.100.47.5/Newmembers/alphabeticallist_all_terms.aspx Archived 2019-02-14 at the Wayback Machine .
വർഗ്ഗംːആലപ്പുഴ ജില്ലയിൽ ജനിച്ചവർ ↑ https://rajyasabha.nic.in/rsnew/member_site/mpterms.aspx
മത്തായി മാഞ്ഞൂരാൻ ഇംഗ്ലീഷ് വിലാസം https://ml.wikipedia.org/wiki/Mathai_Manjooran മത്തായി മാഞ്ഞൂരാൻ
1950-കളിൽ രൂപപ്പെട്ട ഇടതുപക്ഷ ഐക്യമുന്നണിയുടെ സ്രഷ്ടാക്കളിൽ ഒരാളും കേരള സോഷ്യലിസ്റ്റ് പാർട്ടിയുടെ സ്ഥാപകനുമായിരുന്നു മത്തായി മാഞ്ഞൂരാൻ (13 ഒക്ടോബർ 1912 - 15 ജനുവരി 1970).
മൂന്നാം കേരള നിയമ സഭയിലെ തൊഴിൽ വകുപ്പ് മന്ത്രിയായിരുന്നു.
രാജ്യസഭാംഗമായും പ്രവർത്തിച്ചു.
1912 ഒക്‌ടോബർ 13-ന് ചെറായിയിൽ ജനിച്ച മത്തായി വിദ്യാർത്ഥിയായിരിക്കെ തന്നെ രാഷ്ട്രീയത്തിലിറങ്ങി.
സൈമൺ കമ്മീഷൻ ബഹിഷ്‌കരണത്തിലും ക്വിറ്റ് ഇന്ത്യ സമരത്തിലും പങ്കാളിയായി.
1947-ലാണ് കേരള സോഷ്യലിസ്റ്റ് പാർട്ടിക്ക് (കെ.എസ്.പി) രൂപം നൽകുന്നത്.
കീഴാരിയൂർ ബോംബ് കേസിൽ പ്രതി ചേർക്കപ്പെട്ടു.
കൊച്ചി രാജ്യ പ്രജാമണ്ഡലം പ്രവർത്തകനായിരുന്നു.
13 തവണ ജയിൽ വാസം അനുഭവിച്ചു.
ഐക്യ കേരള സമരവുമായും ബന്ധപ്പെട്ട് പ്രവർത്തിച്ചു.
ലൈറ്റ് ഓഫ് കേരള എന്ന ഇംഗ്ലീഷ് പത്രത്തിന്റെയും സോഷ്യലിസ്റ്റ് വാരികയുടെയും കേരള പ്രകാശം പത്രത്തിന്റെയും പത്രാധിപരായിരുന്നു.
'രക്തലേഖനം' എന്ന പേരിൽ കാർഷിക പരിഷ്‌കരണത്തിനായി കൊച്ചി രാജാവിന് നൽകിയ മെമ്മോറാണ്ടത്തിൽ രക്തത്തിൽ ഒപ്പിട്ടയാളാണ് മത്തായി മാഞ്ഞൂരാൻ.
ബറോഡയിൽ ഒളിവിൽ താമസിക്കെ രാജാവിന്റെ പേഴ്‌സണൽ സ്റ്റാഫിൽ പ്രവർത്തിച്ചു.
ടാറ്റാ ഓയിൽ മിൽ തൊഴിലാളി യൂണിയൻ സംഘടിപ്പിക്കുകയും ദീർഘകാലം നേതൃത്വം കൈയാളുകയും ചെയ്തു.
ഒട്ടേറെ യുവാക്കളെ പത്രപ്രവർത്തനത്തിലേക്കും ഇടതുപക്ഷ രാഷ്ട്രീയത്തിലേക്കും കൈപിടിച്ച് നടത്തിയതിൽ പ്രമുഖ സ്ഥാനമാണ് മത്തായി മാഞ്ഞൂരാനുള്ളത്.
കോൺഗ്രസ് സ്ഥാനാർത്ഥിയായി മത്സരിച്ച ഗുരുനാഥൻ കൂടിയായ കെ.സി. അബ്രഹാം മാസ്റ്ററോട് മത്തായി മാഞ്ഞൂരാൻ ഏറ്റുമുട്ടിയപ്പോഴാണ് പണ്ഡിറ്റ് നെഹ്‌റു ആദ്യമായും അവസാനമായും വൈപ്പിനിലെത്തിയത്.